62 l'art de faulconnerie 



Lors deslie-le sur le soir, affin qu'il ne s'en- 

 fuye, et lui souffle ung peu de vin aux yeux ; 

 et, quant iras coucher, metz-lepréz de toi 

 sur traiteau ou autrement, seurement, avec 

 chandelle alumée assés prés de lui ; puis 

 devant jour soit enchaperonné et mys sur 

 le poing; et ainsi le traicte jusques qu'il 

 soit bien loirré et asseuré des gens. Aprans- 

 le à descendre à terre sur sa proye, et à 

 oster paisiblement ses ongles de sa proye, 

 pour cause qu'il ne les rompe, de. la- 

 quelle rompure d'ongle est après escript 

 en son chapitre. Garde qu'il n'acoustume, 

 en revenant, choer à terre, mais l'acous- 

 tume revenir sur le poing. En le loirrent, 

 quant il sera remonté, gette le loirre soubz 

 les gens, affin que en poursuivant le loirre, 

 il s'acoustume de suyvre et non pas de 

 fuyrles gens ; et quant sera descendu, re- 

 clame-le bien, et lui fais amer le loirre : 

 car, s'il ne revient bien au loirre, combien 

 que autrement il soit bon, si ne sera-il riens 

 prisé. Gecter l'oyseau pour voler prés de 



